section_heading: Povijest
paragraph_text: Kolekcija je bila uskladištena u zabačenom mjestu Beigou dok nije dovršena mala izložbena dvorana u proljeće 1956. godine. Izložbena dvorana, otvorena u ožujku 1957., bila je podijeljena u četiri galerije u kojima je bilo moguće izložiti više od 200 predmeta. Zahvaljujući donaciji SAD-a 1960. god., Republika Kina je pristupila izgradnji muzeja u predgrađu Taipeija, Waishuanxiju, koji je dovršen u kolovozu 1965. god. Tijekom 1960-ih i 1970-ih, Kuomintang je, naglašavajući kineski nacionalizam, koristio Nacionalni muzej palače kako bi naglasio svoj stav kako je Republika Kina jedini čuvar tradicionalne kineske kulture usred društvenih promjena i Kulturne revolucije u kontinentalnoj Kini i stoga jedina legitimna vlada cijele Kine.